                                                               Pirkimo sąlygų 4 priedas „Sutarties projektas“

PREKIŲ PIRKIMO-PARDAVIMO SUTARTIS 

20__ m. _____ mėn. ___ d.
Vilnius

BĮ STRŪNOS SOCIALINĖS GLOBOS NAMAI, juridinio asmens kodas 190796562, buveinės adresas Strūnos k. 5, Strūna, LT-18140 Švenčionių r. (toliau – Pirkėjas), atstovaujama direktoriaus Petro Veličkos, veikiančio pagal įstaigos įstatus,
 ir
[įrašyti],  juridinio asmens kodas [įrašyti], buveinės adresas [įrašyti] (toliau – Tiekėjas), atstovaujama [įrašyti], veikiančio pagal [įrašyti], kita šalis,
toliau Tiekėjas ir Pirkėjas kartu vadinami Šalimis, o atskirai – Šalimi.

ATSIŽVELGDAMOS Į TAI, KAD:
(A) [bookmark: _Hlk33699443]20__ m. ______ mėn. __ d. atviro konkurso būdu buvo atliktas supaprastintas viešasis pirkimas [įrašyti pirkimo numerį] dėl Biokuro (medžio skiedros) įsigijimo (toliau – Pirkimas);
(B) Tiekėjo pasiūlymas Pirkimo procedūros metu buvo pripažintas pasiūlymu, laimėjusiu Pirkimą (toliau – Pasiūlymas);
(C) Tiekėjas ketina tiekti prekes Pirkėjui pagal Pirkimo dokumentus ir šią Prekių pirkimo-pardavimo sutartį (toliau – Sutartis);
TODĖL Šalys susitarė ir sudarė šią Sutartį.

I. SUTARTIES OBJEKTAS
1. Tiekėjas įsipareigoja Sutartyje numatytomis sąlygomis perduoti Prekes, numatytas sutarties Priede Nr. 1 (toliau – Prekės), o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais. 
2. Prekių komplektiškumas turi atitikti suderinto asortimento reikalavimus.
II. PREKIŲ KIEKIS IR KAINA 
3. Numatomos įsigyti Prekės, maksimalūs jų kiekiai bei Prekių kaina nurodyti Sutarties Priede Nr. 1.
4. [bookmark: _Hlk33700815]Sutarčiai taikoma fiksuoto įkainio kainodara, nustatyta ir taikoma vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95. Pirkėjas neįsipareigoja įsigyti viso Prekių kiekio. Prekės bus įsigyjamos pagal poreikį.
5. [bookmark: _Hlk33702391][bookmark: _Ref488770053]Pradinė Sutarties vertė – (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur, (nurodyti sumą žodžiais). Šioje Sutartyje Pradinė Sutarties vertė yra lygi Tiekėjo pasiūlymo kainai be PVM, apskaičiuotai sudauginus maksimalų Prekių kiekį iš Tiekėjo pasiūlyto įkainio (-ių) be PVM. Pirkėjas perka Prekes pagal poreikį Sutartyje arba jos priede Nr. 1 nurodytais įkainiais, neviršijant jame nurodyto Prekių maksimalaus kiekio. Pirkėjas neįsipareigoja išpirkti maksimalaus Prekių kiekio.
6. Sutarties kaina – [įrašyti] (nurodyti sumą žodžiais) EUR be PVM, PVM (21 proc.) – [įrašyti] EUR, viso su PVM – [įrašyti] (nurodyti sumą žodžiais). Į Sutarties kainą įtrauktos visos galimos tiekėjo išlaidos, susijusios su Tiekėjo įsipareigojimų pagal šią Sutartį vykdymu.
7. Sutarties kaina perskaičiuojama tuo atveju, kai teisės aktais pakeičiamas taikomas pridėtinės vertės mokestis Sutartyje nurodytoms Prekėms. Perskaičiuojama tokiu pat santykiu, kokiu pasikeičia pridėtinės vertės mokestis. Perskaičiavimas įforminamas Šalių pasirašomu susitarimu, kuris tampa neatsiejama Sutarties dalimi. Perskaičiuota kaina taikoma už tas Prekes, už kurias PVM sąskaita faktūra išrašoma galiojant naujam pridėtinės vertės mokesčiui. Dėl kitų mokesčių pasikeitimo Sutarties kaina neperskaičiuojama.
8. Sutarties kaina/įkainiai peržiūrimi tik tai Sutarties daliai, kuri nėra išpirkta, t. y. Prekėms, kurios nėra priimtos ir apmokėtos. Vėlesnė Sutarties kainos/įkainių peržiūra negali apimti laikotarpio, už kurį jau buvo atlikta peržiūra.
9. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina/įkainiai nėra perskaičiuojami dėl kainų lygio kilimo (negali būti didinami).
10. Sutarties kainos/įkainių peržiūra dėl kainų lygio pokyčio:
10.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą), kaip nurodyta Sutarties 10.4 punkte, ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), tačiau ne dažniau kaip 1 (vieną) kartą per kalendorinį pusmetį, jeigu Vartotojų kainų indekso (Būstas, vanduo, elektra, dujos ir kitas kuras) kainų pokytis (k), apskaičiuotas kaip nustatyta šiame punkte, viršija 5 procentus:
k , (proc.), kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų (Būstas, vanduo, elektra, dujos ir kitas kuras) indeksas; 
Indpradžia – laikotarpio pradžios datos (mėnesio) vartojimo prekių ir paslaugų (Būstas, vanduo, elektra, dujos ir kitas kuras) indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo (nurodyti pasiūlymų pateikimo mėnesį). Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
10.2.	Sutartyje nustatyto įkainio perskaičiavimas apskaičiuojamas pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – pagal vartotojų kainų indeksą „Būstas, vanduo, elektra, dujos ir kitas kuras“ apskaičiuotas Vartotojų kainų indekso (Būstas, vanduo, elektra, dujos ir kitas kuras) kainų pokytis (padidėjimas arba sumažėjimas) (%).
10.3. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
10.4.  Sutarties įkainių perskaičiavimą inicijuojanti Šalis, kreipdamasi raštu į kitą Sutarties Šalį, pateikia konkrečius Statistikos departamento oficialioje svetainėje http://www.stat.gov.lt duomenų bazėje paskelbtus Vartotojų kainų indeksus (Būstas, vanduo, elektra, dujos ir kitas kuras) ir Sutarties įkainių perskaičiavimą pagal aukščiau nustatytas formules. Jei nei viena Sutarties šalis neinicijuoja Sutarties įkainių perskaičiavimo, Sutartyje nustatyti įkainiai nebus keičiami, o Pirkėjas atsiskaito su Paslaugų tiekėju pagal Sutartyje nustatytus įkainius.

III. PREKIŲ KOKYBĖ 
11. Prekės ir Prekių kokybė turi atitikti Sutartyje, Priede Nr. 1 nurodytus reikalavimus ir teisės aktų, reglamentuojančių Prekių kokybės, saugos, tiekimo reikalavimus bei standartus.
12. [bookmark: _Ref488822500]Priimdamas Prekes Pirkėjas patikrina Tiekėjo atvežtų Prekių kiekį ir kokybę, o nustačius, kad Prekės turi trūkumų, neatitinka techninių rodiklių reikalavimų, išsiunčia Tiekėjui elektroninėmis priemonėmis pranešimą apie nustatytus trūkumus. 
13. Paaiškėjus paslėptiems ir kitiems Prekių trūkumams ar jei Prekės pristatymo metu neatitinka Sutarties reikalavimų, Tiekėjas privalo nuo pranešimo elektroninėmis priemonėmis apie trūkumus gavimo dienos:
13.3.  per protingą terminą, bet ne ilgiau kaip per 2 (dvi) darbo dienas Prekių trūkumus pašalinti;
13.4.  per protingą terminą, bet ne ilgiau kaip per 2 (dvi) darbo dienas, Prekes pakeisti naujomis, jeigu Prekių trūkumų negalima pašalinti.
14. Prekių trūkumais laikomi neatitikimai Pirkimo sąlygų reikalavimams ir teisės aktams, reglamentuojantiems Prekių kokybę ir (ar) tiekimą, įskaitant:
14.3. negalėjimą Prekių ar jų atskirų sudedamųjų dalių naudoti pagal tiesioginę paskirtį; 
14.4. Prekių neatitikimą Tiekėjo Pasiūlyme pateiktai informacijai; 
14.5. Prekių pažeidimus ir kitus defektus, atsiradusius ne dėl Pirkėjo kaltės. 
15. Esant Pirkėjo abejonėms dėl Prekių kokybės perdavimo-priėmimo metu, Pirkėjas gali skirti nepriklausomą Prekių kokybės ekspertizę. Jei ekspertizės metu nustatoma, kad Prekės nekokybiškos – ekspertizės išlaidas apmoka Tiekėjas, jei Prekės kokybiškos – Pirkėjas. Šalys susitaria, kad tokios ekspertizės išvados joms bus privalomos. Prekių kokybės ekspertizės atlikimo metu Prekių trūkumų pašalinimui nustatytų terminų skaičiavimas sustabdomas.
IV. PREKIŲ PRISTATYMO TERMINAI IR PERDAVIMO-PRIĖMIMO TVARKA
16. [bookmark: _Ref340669652]Prekių pristatymo terminas – ne daugiau kaip 3 (trys) darbo dienos nuo užsakymo pateikimo Tiekėjui dienos. Bendras Prekių tiekimo terminas – 12 (dvylika) mėnesių nuo Sutarties pasirašymo ir įsigaliojimo.
17. Pirkėjas Prekes užsako pagal poreikį atskiru užsakymu. Užsakyme pateikiama ši informacija: užsakomas Prekių kiekis, pristatymo adresas, pristatymo laikas.
18. Užsakymai teikiami Tiekėjo nurodytu elektroniniu paštu ar kitu Šalių sutartu būdu ir laikomi gautais nuo užsakymo pateikimo.
19. Kiekvieno Prekių užsakymo kiekis turi būti ne mažesnis kaip 90 (devyniasdešimt) erdmetrų. Konkretus užsakymo kiekis pateikiamas kiekvieno užsakymo metu.
20. Prekes Tiekėjas privalo pristatyti darbo dienomis nuo 8:00 val. iki ne vėliau kaip 16:00 val.
21. Tiekėjo Prekių autovežiai turi turėti automatinę kuro išstūmimo sistemą.
22. Susiklosčius aplinkybėms, kad Šalis negali įgyvendinti savo įsipareigojimų pagal Sutartį dėl nuo Šalies nepriklausančių aplinkybių susijusių su teisės aktais, nustatančiais laikinus imperatyvius apribojimus, dėl kurių Tiekėjas negali tiekti Prekių, o Pirkėjas negali priimti Prekių nepažeidžiant teisės aktų reikalavimų, Prekių pristatymas stabdomas iki tokių teisės aktais numatytų imperatyvių apribojimų pasibaigimo. Pirkėjas nekompensuoja Tiekėjui dėl tokio sustabdymo kilusių Tiekėjo išlaidų. Jei Prekių pristatymo sustabdymas trunka ilgiau nei 30 (trisdešimt) dienų, Šalis turi teisę nutraukti Sutartį.
23. Tiekėjas kartu su pristatomomis Prekėmis pateikia Pirkėjui perdavimo ir priėmimo aktą už faktiškai pristatytas Prekes. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.
24. Pirkėjo atsakingas už Sutarties vykdymą asmuo Tiekėjo pateiktą pristatytų prekių perdavimo ir priėmimo aktą pasirašo ne vėliau kaip per 2 (dvi) darbo dienas arba per šį terminą raštu pateikia Tiekėjui motyvuotą paaiškinimą, kuriame išdėstomi nustatyti trūkumai ir nurodomi terminai trūkumams pašalinti (žr. III skyrių „Prekių kokybė“). Tiekėjas Prekių trūkumus pašalina savo sąskaita ir teikia naują pristatytų Prekių perdavimo ir priėmimo aktą.
25. Pirkėjo atsakingam už Sutarties vykdymą asmeniui pasirašius pristatytų Prekių perdavimo ir priėmimo aktą, Tiekėjas ne vėliau kaip kitą darbo dieną Pirkėjui pateikia PVM sąskaitą faktūrą.
V. APMOKĖJIMO UŽ PREKES TVARKA IR TERMINAI
26. [bookmark: _Ref488786980]Pirkėjas Tiekėjui sumoka už tinkamas, tinkamai ir laiku pristatytas Priede Nr. 1 nurodytas Prekes per 30 (trisdešimt) dienų nuo PVM sąskaitos faktūros gavimo dienos. Tiekėjas PVM sąskaitas faktūras teikia tik elektroniniu būdu. Elektroninės PVM sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis („E. sąskaita“ svetainė pasiekiama adresu www.esaskaita.eu). Pirkėjas Tiekėjui nekompensuoja PVM sąskaitos faktūros teikimo mokesčių. Pirkėjas elektronines PVM sąskaitas faktūras priima ir apdoroja naudodamasis informacinės sistemos „E. sąskaita“ priemonėmis. Elektroninė PVM sąskaita faktūra suprantama kaip PVM sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu. Nesant objektyvių galimybių sąskaitas pateikti pagal šiame punkte nustatytus reikalavimus, jas Tiekėjas pateikia el. paštu. 
27. Visi atsiskaitymai pagal šią Sutartį atliekami eurais.
28. Šalys susitaria taikyti tokią Pirkėjo mokėjimų, atliekamų pagal šią Sutartį, įskaitymo tvarką: (i) pirmąja eile yra įskaitomi Tiekėjo reikalavimai, susiję su mokėjimo prievolių už pagal šią Sutartį pristatytas Prekes įvykdymu; (ii) antrąja eile yra įskaitomi Tiekėjo reikalavimai, susiję su netesybų, delspinigių arba nuostolių pagal šią Sutartį atlyginimu; (iii) trečiąja eile yra įskaitomos kitos Pirkėjo Tiekėjui mokėtinos sumos (jei tokių yra).
29. Pirkėjas turi teisę sulaikyti apmokėjimą Tiekėjui, jei Tiekėjas pateikė PVM sąskaitą faktūrą netinkamu būdu.
30. Jei Tiekėjui pagal šią Sutartį yra priskaičiuoti delspinigiai, baudos ir (ar) nuostoliai, Pirkėjo už Prekes mokėtina suma mažinama priskaičiuotų delspinigių, baudų ir (ar) nuostolių suma. Taip pat Pirkėjas turi teisę priskaičiuotus delspinigius, baudas ir (ar) nuostolius išskaičiuoti iš bet kokių Tiekėjui mokėjimų, prieš tai pranešęs Tiekėjui.
VI. ŠALIŲ TEISĖS IR PAREIGOS
31. Tiekėjas įsipareigoja:
31.3. nuosekliai, sąžiningai, Sutartyje nustatyta tvarka ir sąlygomis, savo rizika bei sąskaita, kaip įmanoma rūpestingiau bei efektyviau, įskaitant Prekių tiekimą pagal geriausius visuotinai pripažįstamus profesinius, techninius standartus bei praktiką, panaudodamas visus reikiamus įgūdžius, žinias ir priemones tiekti Prekes, nurodytas Priede Nr. 1;
31.4. Prekes, atitinkančias Priede Nr. 1 nurodytą būklę, užtikrinant atitikimą tokios rūšies daiktams keliamus reikalavimus, pristatyti per Sutartyje nustatytą terminą, jei reikia, atlikti kitus įsipareigojimus numatytus Sutartyje įskaitant ir Prekės trūkumų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarčiai vykdyti;
31.5. prisiimti Prekių žuvimo ar sugedimo riziką iki Prekių priėmimo-perdavimo akto pasirašymo momento;
31.6. laikytis visų Lietuvos Respublikoje galiojančių teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui nuostolių atlyginimą, jei Tiekėjas ar jo darbuotojai nesilaikytų teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
31.7. nedelsiant raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui atlikti Prekės pristatymą nustatytais terminais. Pranešime apie vėlavimo faktą Tiekėjas taip pat privalo nurodyti numatomo vėlavimo trukmę;
31.8. užtikrinti, kad Sutarties sudarymo momentu ir visu jos galiojimo laikotarpiu Tiekėjo darbuotojai turėtų reikiamą kvalifikaciją ir patirtį, reikalingą Sutarčiai įvykdyti;
31.9. [bookmark: _Hlk33774340]jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, užtikrinti, kad Sutarties sudarymo metu turės teisę verstis Prekių tiekimui reikalinga veikla (įskaitant Tiekėjo darbuotojus ir kitus pasitelkiamus asmenis);
31.10. užtikrinti, kad Sutarties vykdymo metu bus laikomasi etikos principų;
31.11. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus, Sutarčiai vykdyti reikalingus dokumentus;
31.12. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją su Prekėmis susijusiais klausimais;
31.13. nenaudoti Pirkėjo prekių ženklų ar pavadinimo jokioje reklamoje, leidiniuose ar kt. be išankstinio Pirkėjo sutikimo raštu;
31.14. esant Pirkėjo prašymui, teikti Pirkėjui paaiškinimus, taip pat teikti ataskaitas apie Sutarties vykdymo eigą raštu ar žodžiu;
31.15. per Pirkėjo nurodytą terminą savo lėšomis atlyginti Pirkėjui visus tiesioginius nuostolius ar žalą, susidariusius dėl Tiekėjo netinkamo Sutarties vykdymo arba nevykdymo;
31.16. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.
32. Tiekėjo teisės:
32.3. gauti apmokėjimą už kokybiškas, tinkamas ir laiku pristatytas Prekes, kai jis tinkamai vykdo šią Sutartį;
32.4. kitos teisės, numatytos Sutartyje ir Lietuvos Respublikos galiojančiuose teisės aktuose.
33. Pirkėjas įsipareigoja:
33.3. tinkamai ir sąžiningai vykdyti Sutartį;
33.4. priimti su Tiekėju sutartu laiku pristatytas Prekes, jeigu jos atitinka šios Sutarties ir Prekėms taikomus kokybės reikalavimus;
33.5. priėmimo metu patikrinti perduodamas Prekes bei po patikrinimo Sutartyje numatyta tvarka pasirašyti Prekių gavimo dokumentus (Prekių priėmimo-perdavimo ir (jei reikia) kitus dokumentus);
33.6. suteikti Tiekėjui informaciją raštu ir žodžiu ir (ar) dokumentus, būtinus Sutarčiai vykdyti;
33.7. sumokėti Tiekėjui už tinkamas, kokybiškas, pristatytas ir priimtas Prekes šioje Sutartyje nustatyta tvarka ir terminais;
33.8. tinkamai vykdyti kitus įsipareigojimus, numatytus Sutartyje.
34. Pirkėjas turi šios Sutarties bei Lietuvos Respublikoje galiojančių teisės aktų numatytas teises.
VII. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)
35. [pasirenkamas, kai subtiekėjai nepasitelkiami] Sutartyje numatytų įsipareigojimų vykdymui Tiekėjas subtiekėjo (-ų) nepasitelks. Be išankstinio Pirkėjo sutikimo Tiekėjas negali pasitelkti naujų (pasiūlyme nenurodytų) subtiekėjų. 
36. [pasirenkamas, kai subtiekėjai pasitelkiami] Sutartyje numatytų įsipareigojimų vykdymui Tiekėjas pasitelkia šį (-iuos) subtiekėją (-us):
	Eil. Nr.
	Subtiekėjo (-ų) pavadinimas (-ai) ir rekvizitai
	Subtiekėjui (-ams) perleidžiami įsipareigojimai

	
	
	

	
	
	


37. [pasirenkamas, kai subtiekėjai pasitelkiami] Jei Tiekėjas pasiūlyme nurodė, kad, vykdant Sutartį bus pasitelkiami subtiekėjai, šie subtiekėjai nurodomi Sutartyje. Be išankstinio Pirkėjo sutikimo Tiekėjas negali pakeisti Tiekėjo pasiūlyme nurodytų subtiekėjų ir (ar) pasitelkti naujų Tiekėjo pasiūlyme nenurodytų subtiekėjų. Tiekėjas, gavęs išankstinį Pirkėjo sutikimą, gali pasitelkti papildomus subtiekėjus tuo atveju, kai būtina padidinti Prekių tiekimo spartą. Apie subtiekėjų keitimą ir  (ar) papildomų subtiekėjų pasitelkimą Tiekėjas turi iš anksto raštu informuoti Pirkėją, nurodydamas subtiekėjų pakeitimo ir  (ar) papildomų subtiekėjų pasitelkimo priežastis, būsimus subtiekėjus. Naujai pasitelkiami subtiekėjai turi atitikti visus subtiekėjams Pirkimo sąlygose nustatytus kvalifikacinius reikalavimus (jeigu tokie buvo keliami). Pirkėjui sutikus, subtiekėjų keitimas bei papildomų subtiekėjų pasitelkimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi. 
38. [pasirenkamas, kai subtiekėjai pasitelkiami] Sutarties vykdymo metu nustačius bent vieno iš Pirkimo sąlygose nustatytų pašalinimo pagrindų atsiradimą subtiekėjo atžvilgiu (jei taikoma), Tiekėjas privalo pakeisti netinkamą subtiekėją (-us). 
39. [pasirenkamas, kai subtiekėjai pasitelkiami] Jei Pirkėjas turi pagrįstų įtarimų, kad subtiekėjas yra nekompetentingas vykdyti nustatytas pareigas, Pirkėjas gali reikalauti, kad Tiekėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju arba reikalauti, kad Tiekėjas pats vykdytų subtiekėjui perduotus sutartinius įsipareigojimus. 
40. [pasirenkamas, kai subtiekėjai pasitelkiami] Subtiekimas nesukuria sutartinių santykių tarp Pirkėjo ir subtiekėjo. Tiekėjas atsako už savo subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas subtiekėjas, neatleidžia Tiekėjo nuo jokių jo įsipareigojimų pagal Sutartį.
41. [pasirenkamas, kai subtiekėjai pasitelkiami] Tiekėjo ir subtiekėjo (-ų) sutarties sąlygos neturi prieštarauti šios Sutarties sąlygoms. Subtiekėjas (-ai) vykdydamas (-i) Sutartį privalo vadovautis Sutarties nuostatomis.
42.  [pasirenkamas, kai subtiekėjai pasitelkiami] Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas taip pat įsipareigoja Pirkėjui pranešti apie minėtos informacijos pasikeitimus visu Sutarties vykdymo metu bei apie naujus subtiekėjus, kuriuos Tiekėjas ketina pasitelkti vėliau. 
43. [pasirenkamas, kai subtiekėjai pasitelkiami] Leidžiamas tiesioginis atsiskaitymas su subtiekėjais. Subtiekėjas, norėdamas pasinaudoti tiesioginio atsiskaitymo galimybe, turi pateikti prašymą raštu. Jei subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir subtiekėjo, kurioje aprašoma tiesioginio atsiskaitymo su subtiekėju tvarka ir numatoma teisė Tiekėjui prieštarauti nepagrįstiems mokėjimams subtiekėjui.
44. Jei Tiekėjas sudaro subtiekimo sutartį be Pirkėjo sutikimo, tai laikoma esminiu Sutarties pažeidimu.
VIII. ŠALIŲ ATSAKOMYBĖ
45. Už savo sutartinių įsipareigojimų nevykdymą ir (ar) netinkamą vykdymą Šalys atsako Sutartyje ir teisės aktuose nustatyta tvarka.
46. Kiekviena Šalis teisės aktų nustatyta tvarka atsako kitai Šaliai už tiesioginius nuostolius, vienos Šalies patirtus dėl šioje Sutartyje numatytų kitos Šalies įsipareigojimų pažeidimo.
47. Jeigu Tiekėjas ne dėl Pirkėjo kaltės vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM. 
48. Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.
49. [bookmark: _Ref36635564]Tiekėjui vėluojant pristatyti Prekes arba pašalinti Prekių trūkumus ilgiau kaip per 5 (penkias) kalendorines dienas nuo termino pristatyti Prekes ar pašalinti trūkumus pabaigos ir nesant objektyvių nuo Tiekėjo nepriklausančių aplinkybių, lemiančių vėlavimą, tai laikoma esminiu Sutarties pažeidimu, Pirkėjas nutraukia Sutartį, o Tiekėjas privalo sumokėti Pirkėjui 10 (dešimt) procentų dydžio baudą, skaičiuojamą nuo Sutarties kainos, ir atlyginti nuostolius, susijusius su Sutarties nutraukimu bei kito Prekių tiekėjo samdymu pagal Sutartį Prekėms įsigyti (jei taikoma), kurių nepadengia nurodyta bauda.
50. Pirkėjas, nesant šioje Sutartyje nurodytų apmokėjimo sulaikymo pagrindų, nesumokėjęs Tiekėjui už pristatytas kokybiškas Prekes per Sutartyje nurodytą terminą, Tiekėjui pareikalavus, moka 0,02 (dviejų šimtųjų) procento dydžio delspinigius nuo laiku nesumokėtos sumos už kiekvieną uždelstą dieną.
51. Tiekėjas, nepagrįstai, t. y. nesant Sutartyje ar aktualiuose teisės aktuose imperatyviai numatytų Sutarties nutraukimo pagrindų, nutraukęs Sutartį, moka Pirkėjui 5 (penkių) procentų dydžio baudą, skaičiuojamą nuo Sutarties kainos. Tiekėjas taip pat atlygina nuostolius, susijusius su Sutarties nutraukimu bei kito Prekių tiekėjo samdymu pagal Sutartį Prekėms įsigyti  (jei taikoma), kurių nepadengia nurodyta bauda ar Sutarties įvykdymo užtikrinimas.
52. Tiekėjas, pažeidęs konfidencialumo įsipareigojimus, už kiekvieną atskirą pažeidimą Pirkėjui moka 3 000 (trijų tūkstančių) EUR dydžio baudą, kuri laikoma minimaliais nuostoliais, bei atlygina visus Pirkėjo patirtus nuostolius, kiek jų nepadengia numatyta bauda.
53. Netesybų sumokėjimas ir (ar) nuostolių atlyginimas neatleidžia Šalių nuo pareigos vykdyti visus prisiimtus įsipareigojimus.
54. Šalys pareiškia ir patvirtina, kad šioje Sutartyje nustatytos netesybos yra laikomos teisingomis bei nėra per didelės ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.
55. [bookmark: _Hlk36643405]Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure) (taip kaip ji suprantama pagal Lietuvos Respublikos civilinį kodeksą), jeigu Šalis, dėl nenugalimos jėgos aplinkybių negalinti tinkamai vykdyti Sutarties, ne vėliau kaip per 3 (tris) darbo dienas pranešė kitai Šaliai apie atsiradusias kliūtis bei jų poveikį sutartinių įsipareigojimų vykdymui. Jeigu nenugalimos jėgos aplinkybės užsitęsia ilgiau kaip 15 (penkiolika) kalendorinių dienų trukmės, Šalys tarpusavio susitarimu gali nutraukti sutartį.
IX. SUTARTIES GALIOJIMAS, PAKEITIMAS, NUTRAUKIMAS
56. [bookmark: _Hlk33794018]Sutartis įsigalioja, kai ją pasirašo abi Sutarties šalys. Sutartis galioja iki visiško abipusių įsipareigojimų įvykdymo, bet ne ilgiau kaip 13 (trylika) mėnesių, skaičiuojant nuo Sutarties 16 punkte nurodytos Prekių tiekimo pradžios. 
57. Sutartis taip pat pasibaigia bet kuriuo Sutarties galiojimo laikotarpiu, jeigu bus pasiekta Pradinė Sutarties vertė arba jeigu bus pasiektas maksimalus Prekių kiekis, nurodytas Priede Nr. 1, priklausomai nuo to, kas įvyksta anksčiau.
58. Sutartis gali būti nutraukta rašytiniu abiejų Šalių susitarimu.
59. Pirkėjas turi teisę vienašališkai nutraukti šią Sutartį prieš terminą įspėjęs kitą Sutarties Šalį raštu prieš 20 (dvidešimt) darbo dienų šiais atvejais:
59.3. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
59.4. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
59.5. kai Tiekėjas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
59.6. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;
59.7. jeigu Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes daugiau nei 5 (penkias) kalendorines dienas negu Sutartyje nustatytas Prekių pristatymo terminas;
59.8. jeigu Tiekėjas pažeidžia Prekių pristatymo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;
59.9. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos;
59.10. Tiekėjas daugiau kaip 3 (tris) kartus pristato Prekes, kurios neatitinka Sutartyje ir / ar Įstatymuose nustatytų reikalavimų Prekėms ir / ar nepašalina nustatytų Prekių trukumų per Sutartyje nustatytus terminus, ir / ar nepakeičia Sutartyje ar jos dalyje nustatytų reikalavimų neatitinkančių Prekių atitinkančiomis per Sutartyje nustatytus terminus;
59.11. esant Sutarties 49 punkte numatytam atvejui;
59.12. kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas, vadovaujantis Lietuvos Respublikos civilinio kodekso 6.217 straipsniu; 
59.13. kai Tiekėjas sudaro subtiekimo sutartį be Pirkėjo sutikimo;
59.14. kai Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį;
59.15. kai paaiškėjo, kad Tiekėjas, su kuriuo sudaryta Sutartis, turi būti pašalintas iš Pirkimo procedūros pagal Lietuvos Respublikos viešųjų pirkimų įstatymo 46 straipsnio 1 dalį;
59.16. kai paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
59.17. dėl kitokio pobūdžio neveiksnumo, trukdančio vykdyti Sutartį.
60. Tiekėjas turi teisę vienašališkai nutraukti šią Sutartį, kai Pirkėjas 60 (šešiasdešimt) kalendorinių dienų vėluoja atlikti mokėjimus už pristatytas Prekes.
61. Šalys žino ir supranta, kad, jei Sutartis bus nutraukta dėl Tiekėjo esminio Sutarties pažeidimo, Pirkėjas, vadovaudamasis Lietuvos Respublikos viešųjų pirkimų įstatymo 91 straipsnio 1 punktu, privalės viešai paskelbti apie Sutarties neįvykdymą ar netinkamą įvykdymą.
62. Sutarties galiojimo laikotarpiu Sutarties sąlygų keitimui taikomos Lietuvos Respublikos viešųjų pirkimų įstatymo bei šį įstatymą įgyvendinančių teisės aktų nuostatos.
63. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai buvo pateiktos Pirkimo sąlygose.
64. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti atsakymą raštu. Šalims sutarus dėl Sutarties sąlygų keitimo, atitinkamų Sutarties sąlygų keitimas įforminamas Šalių rašytiniu sutarimu, kuris tampa neatskiriama Sutarties dalimi.

X. KONFIDENCIALUMAS
65. Sutarties galiojimo laikotarpiu ir jai pasibaigus Šalys įsipareigoja laikytis konfidencialumo, t. y. įsipareigoja saugoti paslaptyje bet kokią techninę, intelektinę, komercinę ir kitokią informaciją, kurią bet kuri šalis laiko tokia ir suteikia viena kitai, ir imsis priemonių užtikrinti, kad gauta informacija nebūtų atskleista tretiesiems asmenims, išskyrus atvejus, kai to reikalauja Lietuvos Respublikos įstatymai.

XI. PRANEŠIMAI 
66. Sutarties Šalių susirašinėjimas vykdomas lietuvių kalba. Visi Šalių pagal Sutartį viena kitai siunčiami pranešimai ir kita korespondencija bus teikiami asmeniškai, žemiau nurodytais registruotu paštu arba el. paštu, išskyrus atvejus, kai Sutartyje numatyta kitaip:
66.3. Tiekėjo adresas: [įrašyti], el. paštas:  [įrašyti], asmuo, atsakingas už Sutarties vykdymą,  – [įrašyti pareigas, vardą, pavardę], tel. [įrašyti].
66.4. Pirkėjo adresas: Strūnos k. 5, Strūna, LT-18140 Švenčionių r., el. paštas: [įrašyti], asmuo, atsakingas už Sutarties vykdymą – [įrašyti pareigas, vardą, pavardę], tel. [įrašyti].
67. Kiekviena Šalis privalo per 5 (penkias) darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai. 

XII. ASMENS DUOMENŲ TVARKYMAS
68. Vykdant Sutartį Pirkėjas kaip duomenų valdytojas gali tvarkyti šiuos Tiekėjo darbuotojų ar kitų įgaliotų fizinių asmenų (pvz., įgaliotinių, valdymo organų narių ar kt.) (toliau ir – Įgalioti atstovai) asmens duomenis:
68.3. vardas ir pavardė;
68.4. pareigos;
68.5. telefono numeris ir / ar elektroninio pašto adresas;
68.6. susirašinėjimo su Pirkėju turinys, kiti duomenys, sugeneruoti sutarties vykdymo metu (pvz., parašas dokumentuose);
68.7. įgaliojimų (atstovavimo) duomenys;
68.8. transporto priemonės valstybinis numeris, transporto priemonės registracijos numeris ir transporto priemonės statymo laikotarpis (jei reikalinga įvažiavimo į Pirkėjo teritoriją kontrolei).
69. Sutarties 77 punkte nurodyti Įgaliotų asmenų asmens duomenys tvarkomi tik Sutarties sudarymo, apskaitos, vykdymo ir nutraukimo tikslu.
70. Sutarties 77 punkte nurodyti Įgaliotų asmenų asmens duomenys yra renkami ir tvarkomi, siekiant teisėtų duomenų valdytojo arba trečiosios šalies interesų (2016 m. balandžio 27 d. Europos Parlamento ir Tarybos  reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) 6 str. 1 d. f) p.), taip pat sutikimo pagrindu (Reglamento 6 str. 1 d. a) p.). 

XIII. BAIGIAMOSIOS NUOSTATOS
71. Šalis neturi teisės perleisti savo teisių ir įsipareigojimų pagal šią Sutartį tretiesiems asmenims be išankstinio kitos Šalies sutikimo raštu. 
72. Jeigu kuri nors šios Sutarties nuostata pagal taikomus įstatymus ar kitus teisės aktus bus laikoma arba taps negaliojanti, likusios jos nuostatos ir toliau galios, jei Sutartis be šios nuostatos nepraras prasmės, kurią Šalys ją sudarydamos norėjo suteikti. Jeigu kuri nors šios Sutarties nuostata ar jos dalis yra arba taps negaliojanti ir Šalių neįpareigojanti, Šalys gera valia ją aptars ir pataisys arba pakeis kita formuluote, kuo tiksliau atspindinčia Šalių ketinimus.
73. Šiai Sutarčiai taikoma Lietuvos Respublikos teisė. Visi ginčai ir nesutarimai sprendžiami derybomis. Nepavykus ginčo ar nesutarimo išspręsti derybomis per 30 (trisdešimt) dienų, toks ginčas ar nesutarimas bus sprendžiamas teismine tvarka kompetentingame Lietuvos Respublikos teisme.
74. Ši Sutartis yra sudaryta dviem egzemplioriais lietuvių kalba. Kiekviena Šalis gauna po vieną Sutarties egzempliorių. 
75. Sutarties priedai yra neatskiriama Sutarties dalis. Sutarties nuostatos taikomos vieningai ir jos priedams.
76. [bookmark: _Hlk33809237]Kiekviena iš Šalių pareiškia ir garantuoja kitai Šaliai, kad sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.

XIV. SUTARTIES PRIEDAI
77. Priedas Nr.  1 – Techninė specifikacija, prekių kiekis bei kainos.

XV. JURIDINIAI ŠALIŲ ADRESAI

Sutarties priedas Nr. 1

PREKIŲ KIEKIS IR KAINOS

